Aspøya
        
         (Ålesund)
Store norske leksikon,Geografi,Norges geografi,Møre og Romsdal,Ålesund
Aspøya er ei øy og ein bydel i Ålesund kommune, Møre og Romsdal. Det er den midtre av dei tre øyene som utgjer dei sentrale stroka av byen.
Aspøya ligg mellom Hellesundet (opphavleg Ålesundet) i aust og Steinvågsund i vest, med Heissa i vest og Nørve (Nørvøya) i aust. Ho er 0,6 kvadratkilometer og har 3376 innbyggarar (2015).Forutan bustadområde har Aspøya ein god del næringsverksemd, som varehandel, industri, transport, lager- og hamneverksemd. Langs sjøen er det store, samanhengande hamneområde, blant anna ved Aspevågen i sør. Nordaustspissen av øya utgjer ein del av Ålesunds indre hamnebasseng. Ålesund kyrkje ligg på Aspøya. Vest for Aspegata, som går tvers over øya vest for Ålesund kyrkje, er det bevart eit eldre trehusmiljø; aust for gata er husa i mur, oppført etter bybrannen i 1904.Ålesund Fiskerimuseum ligg på nordsida av Aspøya. E 136 (Dombås-Ålesund) har endepunkt på øya. Kart  Les meir i Store norske leksikon Møre og Romsdal Aalesunds Museum Ålesund